Amɣar-a, di tbeddi, d areqqaq; tafekka-s, d taqqurant ma d udem-is ur d-yettban ara s tregwa ɣzant wussan d yiɣeblan, yeččur d ccwami d tiqehwiyen, i as-d-yekkan s waṭṭan n lkunsir. Allen- is, d tizegzawin am yilel, seg-sent ad t-tɛeqleḍ d bu-tebɣest. Yettbini am wakken yeɛya, inṭeq ɣur-s uqcic yenna-as : “ d ayen tura, ad uɣaleɣ ad tedduɣ yid-k, imi jemɛeɣ-d cwiṭ n yidrimen”. Aqcic, iwulef d umɣar, acku d netta i as-yesselmaden ṣṣyada segmi meẓẓi.